মনসেহরা
মনসেহরা (গজরি/হিন্দকো/উর্দু/পশতু: مانسہرہ) (উচ্চতা: ১,০৮৮ মি (৩,৫৭০ ফু)) পাকিস্তানের খাইবার পাখতুনখোয়া প্রদেশের পূর্ব অঞ্চলে অবস্থিত মনসেহরা জেলার একটি শহর। মনসেহরা খাইবার পাখতুনখোয়া প্রদেশের বৃহত্তম শহরগুলির মধ্যে অন্যতম একটি জাকমকপূর্ন শহর। ভৌগোলিক অবস্থান অনুযায়ী শহরটির পূর্ব দিকে কাশ্মীর অবস্থিত। মহারাজা রঞ্জিত সিংয়ের খলসা সাম্রাজ্যের শাসনামলকালীন সময়ে শহরটির নামকরণ করেন প্রতিষ্ঠাতা সরদার মহা সিং মিরপুরির বলে জানা যায়, যিনি শিখ খলসা সেনাবাহিনীর একজন শিখ প্রশাসক এবং জেনারেল ছিলেন।